Diari Oficial de la Generalitat Valenciana


Sumari del DOGV 1663, del 14-11-1991 (1991/823203)

ORDRE de 22 d'octubre de 1991, de la Conselleria d'Industria, Comerç i Turisme, sobre convocatòria de beques per a postgraduats.
--------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/10/22/(1)/dof/vci/html**

### Dades del document

Número de DOGV
:   1663

Data del DOGV
:   14-11-1991

Secció del DOGV
:   DISPOSICIONS GENERALS

Número del document
:   1991/823203


Data del document
:   22-10-1991

Organisme emissor
:   Conselleria d'Indústria, Comerç i Turisme

Tipus de document
:   Ordre

Ordre de 22 d'octubre de 1991, de la Conselleria d'Industria, Comerç i Turisme, sobre convocatòria de beques per a postgraduats.  
El canvi accelerat a què es troba sotmès el sector de la distribució comercial fa necessari el desenvolupament de les activitats professionals cap a l?especialització en aquest sector. Davant aquesta conjuntura, la Conselleria d?Indústria, Comerç i Turisme, fa pública la següent convocatòria de beques.  
I. Nombre de beques i dotacions  
Les beques es convoquen en nombre de dues i estan dotades amb 145.000 pessetes brutes mensuals cadascuna. Així mateix se subscriurà una assegurança mèdica a favor dels becaris.  
II. Durada de les beques  
El període d'aprofitament d'aquestes serà d'un any. La incorporació dels becaris a les activitats que els corresponga es produirà a partir de l'1 de gener de 1992.  
III. Termini de sol·licitud  
El termini de presentació de sol·licituds serà de 15 dies hàbils, a partir de l?endemà de la publicació d'aquesta convocatòria en el Diari Oficial de la Generalitat Valenciana.  
IV. Requisits de les persones sol·licitants  
1. Per a optar a aquestes beques seran necessaris els següents requisits:  
a) Ser espanyol.  
b) Estar en possessió del títol de llicenciat/da o semblant.  
2. Seran considerats mèrits preferents:  
a) Llicenciatura en dret o ciències econòmiques i empresarials.  
b) Haver realitzat el curs d?assessors tècnics de comerç.  
c) Coneixements d'idiomes.  
V. Formalització de sol·licituds  
Les persones candidates hauran de trametre les sol·licituds a la Direcció General de Comerç (Av. Navarro Reverter, 2-1, 46416 València).  
Les sol·licituds hauran d'anar acompanyades de la documentació següent:  
a) Currículum vitae, del qual formaran part les dades personals, data de naixement, atreça, telèfon i una fotografia mida carnet.  
b) Expedient acadèmic.  
c) Qualsevol altre document que acredite la possessió d'altres títols o mèrits docents, d'investigació, professionals o de coneixements d'idiomes.  
VI. Procés de selecció i adjudicació de les beques  
Les beques seran adjudicades pel Director General de Comerç, a proposta d'un tribunal del qual formaran part:  
- El Cap de l?Area de Comerç, com a president.  
- La Secretària General Administrativa de la Conselleria d?Indústria, Comerç i Turisme.  
- La Cap del Programa de Formació.  
El tribunal podrà convocar a totes aquelles persones candidates que considere convenient, per a comprovar, mitjançant entrevista, aquells extrems dels mèrits adduïts que estime d'interés o realitzar les proves que considere necessàries.  
El tribunal podrà declarar deserta, totalment o parcial, l'adjudicació de les beques convocades.  
L?adjudicació de les beques es farà pública en el Diari Oficial de la Generalitat Valenciana.  
VII. Obligacions dels becaris  
Els becaris realitzaran, durant el període d'aprofitament de la beca, estudis i anàlisis del sector comercial.  
Aquestes beques són incompatibles amb qualsevol altra beca o ajuda, com també el desenvolupament d'una activitat laboral regular. La infracció d'aquesta regla autoritza la Conselleria d'Indústria, Comerç i Turisme, a cancel·lar l'aprofitament de la beca.  
La Direcció General de Comerç, s?encarregarà d?ordenar les activitats dels becaris, com també de resoldre les incidències que es produesquen durant el període d?aprofitament de les beques. La Conselleria d?Indústria, Comerç i Turisme, podrà deixar-les sense efecte en el cas que es produís incompliment de les obligacions per part dels becaris.  
VIII. Consignació pressupostària  
L?adjudicació de les beques estarà condicionada a l'aprovació del pressupost corresponent a l?exercici 1992 i als crèdits que es destinen per a aquesta fi.  
València, 22 d?octubre de 1991.  
El Conseller d?Indústria, Comerç i Turisme,   
ANDRES GARCIA RECHE


Còpia Permalink ELI